इलाहाबाद के आकाश गुप्ता काकादेव में रहकर आईआईटी की तैयारी कर रहे हैं। नोट बंदी के बाद उनके पिता कृष्ण कुमार गुप्ता आकाश के पेटीएम ई-वॉलेट पर पैसा ट्रांसफर कर रहे हैं। आकाश भी सुबह की चाय से लेकर, रोजमर्रा के इस्तेमाल की चीजों का भुगतान पेटीएम से करता है। आकाश के मुताबिक रोज-रोज एटीएम या बैंक की लाइन में तो लगा नहीं जा सकता। ऐसे में यह विकल्प अच्छा है। छात्र आयुष त्रिपाठी भी अपनी रोजमर्रा की खरीदारी पेटीएम से करते हैं। आयुष के मुताबिक एटीएम या बैंक में लाइन में लगने से पढ़ाई प्रभावित होती।